
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Κήρυξη ως αναδασωτέας δημόσιας έκτασης 2.758,80 τ.μ. στη 
θέση «Τύμπανος» περιφέρειας Καλυβιών του Δήμου Λαμίας του 
Νομού Φθιώτιδος.... 1 

Κήρυξη αναδασωτέας έκτασης 55 στρεμμάτων στη θέση «Γρατσός - 
Προφ. Ηλίας» της Κοινότητας Μ. Παναγίας του Νομού Χαλ/ 
κήί... 2 

Κήρυξη αναδασωτέας έκτασης 55 στρεμμάτων στη θέση «Κακό- 
πλακο» της Κοινότητας Βαρβάρας του Νομού Χαλ/κής. 3 


Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Τρανό Λιβάδι» περιοχής Ιερισσού Ν. Χαλκιδικής 
μπροστά από την ιδιοκτησία Ιωάννη Παπαποστόλου του Ανδρέα. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου της πόλεως 
των Αθηνών μεταξύ των οδών Λασκάρεως, Ασκληπιού και Βε- 
λισσαρίου με: α. χαρακτηρισμό χώρου ως κοινόχρηστου πράσι¬ 
νου, β. αναγνώριση και πεζοδρόμηση ανωνύμου οδού και γ. πε¬ 
ζοδρόμηση τμήματος της οδού Βελισσαρίου, μεταξύ των οδών 
Ασκληπιού και Ανωνύμου. 5 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτου που έχει ρυμοτομηθεί με το 
εγκεκριμένο ρυμοτομικό σχέδιο του Δήμου Αθηναίων για τη 
διεύρυνση της Λεωφ. Αθηνών στο τμήμα αυτής από την οδό 
Κων/πόλεως μέχρι την οδό Σπύρου Πάτση ,. 6 

Παρακατάθεση αποζημίωσης ακινήτου που έχει ρυμοτομηθεί με το 
εγκεκριμένο ρυμοτομικό σχέδιο του Δήμου Πειραιά για τη διεύ¬ 
ρυνση της Λεωφ. θηβών από την οδό Ρετσίνα μέχρι την οδό 
Αγίων Αναργύρων.. 7 


ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. 738 (1) 

Κήρυξη ως αναδασωτέας δημόσιας έκτασης 2.758,80 τ.μ; στη θέση 

«Τύμπανος» περιφέρειας Καλυβιών του Δήμου Λαμίας του Νομού 

Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του άρθρου 111 παρ. 3 του Συντάγματος. 

2. Τις περί Διοικητικής αποκέντρωσης διατάξεις. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφος 1 και 3. 

β) του άρθρου 38 παράγραφος 1. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Την αριθ. 1372/8.3.89 πρόταση του Δασαρχείου Λαμίας περί 
κηρύξεως αναδασωτέας, της αναφερόμενης στο θέμα έκτασης. 

6. Την αριθ. 22961/85 απόφαση του Νομάρχη Φθιώτιδος «περί πα- 
ραχωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 
κής βλάστησης που καταστράφηκε από παράνομη εκχέρσωση και θα 
επιτευχθεί με φυσική αναγέννηση και τη διατήρηση του χαρακτήρα του 
δάσους, ώστε να αποκλεισθεί η διάθεση αυτής για σάλο σκοπό, τη δημό¬ 
σια έκταση των δύο χιλιάδων επτακοσίων πενήντα οκτώ τετ. μέτρων 
και ογδόντα εκατ. των τ.μ. (2.758,80 τ.μ.), που βρίσκεται στη θέση 
«Τύμπανος», του Δήμου Λαμίας του Νομού Φθιώτιδος και προσδιορίζε¬ 
ται από τα στοιχεία Α, Β, Γ, Δ, Α, όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Με δημόσιο δάσος πουρναριού. 

Δυτικά: Με καλλιεργούμενες εκτάσεις. 

Βόρεια: Με καλλιεργούμενες εκτάσεις. 

Νότια: Με δημόσιο δάσος πουρναριού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 10 Μαρτίου 1989 
Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 
Δασολόγος 

Αριθ. 45554 (2) 

Κήρυξη αναδασωτέας έκτασης 55 στρεμμάτων στη θέση «Γρατσός - 
Προφ. Ηλίας» της Κοινότητας Μ. Παναγίας του Νομού Χαλ/κής. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 111 παρ. 3 του Συντάγματος της Χώ¬ 
ρας· 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1. 

β) του άρθρου 38. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Την 819/89 πρόταση του Δασαρχείου Αρναίας, αποφασί¬ 
ζουμε: 


Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλάστησης που καταστράφηκε από πυρκαγιά την 
5.2.89 δημόσια δασική έκταση εμβαδού πενήντα πέντε στρεμμάτων 
(55 στρ.) που βρίσκεται στη θέση Γρατσός Πρ. Ηλίας περιφέρειας της 
Κοινότητας Μ. Παναγίας του Νομού Χαλκιδικής που προσδιορίζεται 
από τα στοιχεία Α Β Γ Δ Ε Α, και έχει όρια: 

Ανατολικά: Με δημόσια δασική έκταση (Ράχη). 

Δυτικά: Με γεωργικές καλλιέργειες και δημόσια δασ. έκταση. 

Βόρεια: Με δημόσια δασική έκταση. 

Νότια: Με ρέμμα και χέρσους αγρούς, 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 27 Φεβρουάριου 1989 

Ο Νομάρχης 
ΓΙΩΡΓΟΣ ΚΙΡΚΟΣ 

Αριθ. 45555 (3) 

Κήρυξη αναδασωτέας έκτασης 55 στρεμμάτων στη θέση «Κακόπλακο» 
της Κοινότητας Βαρβάρας του Νομού Χαλ/κής. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 111 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1. 

β) του άρθρου 38. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Την 820/89 πρόταση του Δασαρχείου Αρναίας, αποφασί¬ 
ζουμε: 


Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλάστησης που καταστράφηκε από πυρκαγιά την 
1.2.89 δημόσια δασική έκταση εμβαδού πενήντα πέντε στρεμμάτων 
(55 στρ.) που βρίσκεται στη θέση «Κακόπλακο» της περιφέρειας της 
Κοινότητας Βαρβάρας του Νομού Χαλκιδικής που προσδιορίζεται από 
τα στοιχεία Α, Β, Γ, Δ, Ε, Ζ, Η, Α, και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση (Ρέμμα). 

Βόρεια: Δημόσια δασική έκταση (Ράχη). 

Νότια: Δημόσια δασική έκταση (Ράχη). 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 27 Φεβρουάριου 1989 
Ο Νομάρχης 

ΓΙΩΡΓΟΣ ΚΙΡΚΟΣ 

Αριθ. 4988 (4) 

Καθορισμός των ορίων του αιγιαλού και δημιουργία ζώνης παραλίας 
στη θέση «Τρανό Λιβάδι» περιοχής Ιερισσού Ν. Χαλκιδικής μπροστά 
από την ιδιοκτησία Ιωάννη Παπαποστόλου του Ανδρέα. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980. 
β) Του άρθρου 23 του Ν. 1337/1983. 

' 2. Τις διατάξεις της παραγράφου 9 του άρθρου 1 του Κεφαλαίου Β' 
τη< 0.208/181/26.4.1982 (ΦΕΚ 214/26.4.1982 τ.Β') κοινής 
απόφασης των Υπουργών Προεδρίας της Κυβέρνησης και Οικονομικών 
«αναμόρφωση συλλογικών οργάνων γνωμοδοτικής και αποφασιστικής 
αρμοδιότητας του Υπουργείου Οικονομικών». 

3. Την από .... έκθεση της «επιτροπής καθορισμού των ορίων του αι- 
γιαλού και παραλίας και θέσεων αμμοληψίας», που καθόρισε τα όρια 
του αιγιαλού και της παραλίας στην περιοχή «Τρανό Λιβάδι» περιοχής 
Ιερισσού και το από Μάιο 1985 με κλίμακα 1:500 τοπογραφικό διά¬ 
γραμμα του Τοπογράφου μηχανικού Απόστολου Τσιτσιπλάκη, που θε¬ 
ωρήθηκε την 20.6.1985 από τη Δ/νση Τεχνικών Υπηρεσιών της Νο¬ 
μαρχίας Χαλκιδικής και συνοδεύει την έκθεση της προαναφερόμενης 
Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187.2/186/1986 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97 Α'/1955) «περί διοικητικής αποκεντρώσεως», σε συνδυασμό με τις 
διατάξεις του από 28.6.1955 Β. Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β,Δ. 704/1970- και του άρθρου 1 παρ. 5 του Π.Δ. 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 20.7.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Μάϊο 1985 τοπογραφικό διάγραμμα, που τη συνο¬ 
δεύει, το οποίο συντάχθηκε από τον Απόστολο Τσιτσιπλάμη τοπ/φο μη¬ 
χανικό, με κλίμακα 1:500 και θεωρήθηκε την 20.6.1985 από τη 
Δ/νση Τεχνικών Υπηρεσιών της Νομαρχίας Χαλκιδικής, επί του οποίου 
η πιο πάνω Επιτροπή με κόκκινη γραμμή καθόρισε τα όρια του αιγια- 
λού, στη θέση «Τρανό Λιβάδι» Ιερισσού Ν. Χαλκιδικής και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
προαναφέραμε, να δημοσιευθούν στην Εφημερίδα της Κυβερνήσεως. 

Πολύγυρος, 7 Σεπτεμβρίου 1987 

Ο ΝΟΜΑΡΧΗΣ 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

της Επιτροπής καθορισμού των οριογραμμών αιγιαλού - παραλίας - πα¬ 
λιού αιγιαλού, σύμφωνα με τις διατάξεις του άρθρ. 74 Π.Δ. 636/ 
1977. 

Καθορισμός για πρώτη φορά των ορίων αιγιαλού κ.λπ. στην τοποθε¬ 
σία Τρανό Λιβάδι Ιερισσού μπροστά από την ιδιοκτησία του Παπαπο¬ 
στόλου Ιωάννη του Ανδρέα κατοίκου Νεοχωρίου Τρικάλων. 

Αρναία 20.7.85 οι υπογεγραμμένοι: 

1. Γεωργάκα Γ. Νίκη, Εφοριακός Εισηγητής ΑΤΕ Οικον. Εφορ. Αρ- 
ναίας σαν Πρόεδρος. 

2. Παύλος Ανδρόνικος, Πολ. Μηχαν. με 4ο β Δ.Τ.Υ.Ν.Χ. σαν μέλος. 

3. Κακάλης Θ., Υποπ/ρχος Λ.Σ., Λιμενάρχης Θεσ/κης σαν μέλος 

που αποτελούν την επιτροπή καθορισμού των ορίων αιγιαλού - παρα¬ 
λίας κ.λπ. δυνάμει του άρθρ. 74 Π.Δ. 636/1977 και της αριθ. πρωτ. 
5812/1984 απόφασης του Νομάρχης Χαλκιδικής (αρθ. 63 παρ. 1 του 
Π.Δ. 636/77) που συγκλήθηκε ύστερα από την αριθ. Πρωτ. 1816/ 
31ί5.85 εντολή του Προέδρου της, κάναμε αυτοψία στην παραπάνω 
περιοχή την 20.7.85. ^ ί 

Αφού πήραμε υπόψη 

1. Την από 31.5.85 αίτηση του Παπαποστόλου Ιωάννη με την οποία 
ζητείται ο καθορισμός των ορίων του αιγιαλού κ.λπ. στην περιοχή αυτή. 

2. Το τοπογραφικό και υψομετρικό διάγραμμα που συντάχθηκε το 
Μάιο 1985 από τον τοπογρ. Μηχ/κό Απ. Τσιτσιπλάμη σε πινακίδα με 
κλίμακα 1:500, ελέχθηκε την 12.6.85 από τον υπάλληλο της 
Δ.Τ.Υ.Ν.Χ. Ευκλ. Καρανάσιο Πολ. Μηχ. και θεωρήθηκε την 20.6.85 
από τον Προϊστάμενο της Δ.Τ.Υ.Ν. Χαλκιδικής, όπως ορίζει το άρθ. 20 
του Ν. 719/1977. 

3. Τις διατάξεις του Α.Ν. 2344/1940 όπως τροποποιήθηκε και τη 
σχετική δικαστηριακή και διοικητική, νομολογία. 

4. Την αντίληψη που σχηματίσθηκε από την επιτόπια επίσκεψη για 
το πλάτος της βρέχόμενης ζώνης της ξηράς και άλλωι^συναφών στοι¬ 
χείων δηλ. την μορφολογία της περιοχής, την κατάσταση της ακτής, 
την κατάσταση του θαλάσιου χώρου, τις καιρικές συνθήκες που επικρα¬ 
τούν στην περιοχή αυτή. 

5. Τις υποδείξεις που έγιναν με το αριθ. 187.2/515/85 έγγραφο 
του Γενικού Επιτελείου Ναυτικού (ΓΕΝ), αποφασίζει:' 

1. Κλαθορίζει στο παραπάνω τοπογραφικό διάγραμμα: .. 

α. Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3,...., 13 της οποίας οι κορυφές εξασφαλίζονται με συντε¬ 
ταγμένες του υπάρχοντος τριγωνομετρικού δικτύου. 

β. Την οριογραμμή της παραλίας με συνεχή κίτρινη πολυγωνική 
γραμμή 1\ 2', 3', ... ΙΟ' της οποίας οι κορυφές εξασφαλίζονται με συ¬ 
ντεταγμένες του υπάρχοντος τριγωνομετρικού δικτύου. ■ 

2. Αποφαίνεται ότι υπάρχει παλιός αιγιαλός ή οριογραμμή του 

οποίου καθορίζεται με συνεχή πολυγωνική 1”, 2”, της οποίας οι κορυ¬ 
φές εξασφαλίζονται με συντεταγμένες του υπάρχοντος τριγωνομετρικού 
δικτύου 1", 2", 3”. 14”. 

3. Καθορίζεται ζώνη παραλίας επειδή δεν εξυπηρετούνται οι σκοποί 
της παραγράφου 1 του άρθρου 7 του Α.Ν. 2344/40. 

Η ΕΠΙΤΡΟΠΗ 

Γεωργάκα Γ. Νίκη, Παύλος Ανδρόνικος, Κακάλης Θ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

Α ΠΟΦΑΣΕΙ Σ 

(5) 

ΑΠΟΦΑΣΗ 
Αριθμός 224 

Τροποποίηση του εγκεκριμένου ρυμοτομικού σχεδίου της πόλεως 
των Αθηνών μεταξύ των οδών Λασκάρεως, Ασκληπιού και Βελισσα- 
ρίου με: α. χαρακτηρισμό χώρου ως κοινόχρηστου πράσινου, β. ανα¬ 
γνώριση και πεζοδρόμηση ανωνύμου οδού και γ. πεζοδρόμηση τμή¬ 
ματος της οδού Βελισσαρίου, μεταξύ των οδών Ασκληπιού και Ανω¬ 
νύμου. 

ΤΟ ΔΗΜΟΤΙΚΟ ΣΥΜΒΟΥΛΙΟ 
Συνεδρίαση 6η της 6ης Φεβρουάριου 1989 

Αφού έλαβε υποψόψη: 

1. Το με αριθμό πρωτοκόλλου 7677/202/89 Δημαρχιακό έγγραφο 
που συνοδεύει όλο το σχετικό φάκελο. 

2. Τις διατάξεις του Π.Δ/τος 76/1985 (ΦΕΚ 27Α) «Κωδικοποίηση 
του Δημοτικού και Κοινοτικού Κώδικα». 

3. Τις διατάξεις τού από 17.7.1923 Ν. Δ/τος (ΦΕΚ 228 Α) «Περί 
σχεδίων πόλεων» όπως μεταγενέστερα τροποποιήθηκαν και συμπληρώ¬ 
θηκαν. 

4. Τις διατάξεις του Π.Δ/τος από 29.12.86 (ΦΕΚ 16 Δ/21.1.87) 
«Περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Την από την 25ην Απριλίου 1988 πρόταση της Διεύθυνσης Σχε¬ 
δίου Πόλεως. 

6. Τη με αρ. 16 πράξη γνωμοδότησης της 33ης συνεδρίασης στις 
11.11.88 του Συμβουλίου Χωροταξίας, Οικισμού και Περιβάλλοντος 
της Νομαρχίας, αποφασίζει: 

Εγκρίνει την τροποποίηση του εγκεκριμένου ρυμοτομικού σχεδίου 
της πόλεως Αθηνών μεταξύ των οδών Λασκάρεως, . Ασκληπιού και Βε- 
λισσαρίου με: α. χαρακτηρισμό χώρου ως κοινόχρηστου πράσινου, β. 
αναγνώριση και πεζοδρόμηση ανωνύμου οδού και γ. πεζοδρόμηση τμή¬ 
ματος της οδού Βελισσαρίου, μεταξύ των οδών Ασκληπιού και Ανωνύ¬ 
μου. . 

Η τροποποίησή αποτυπώνεται στο διάγραμμα σε κλ. 1:500 που φέ¬ 
ρει τις υπογραφές του Αντιδημάρχου και του Προέδρου του Σώματος, 
και το οποίο θα είναι αναρτημένο στο Δημαρχείο, στη Διεύθυνση Σχε¬ 
δίου Πόλεως, Χαλκοκονδύλη 33, για είκοσι (20) ημέρες μετά την δη¬ 
μοσίευση, προς ενημέρωση των ενδιαφερομένων. 

Η ισχύς της απόφασης αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1989 
Ο πρόεδρος 

ΙΩΑΝΝΗΣ Κ. ΒΛΑΧΟΓΙΑΝΝΗΣ 

-♦- 

Α ΝΑΚΟΙΝΩΣΕ ΙΣ 

Αριθ. Δ12δ/οικ/30852 (6) 

Παρακατάθεση αποζημίωσης ακινήτου που έχει ρυμοτομηθεί με το 
εγκεκριμένο ρυμοτομικό σχέδιο του Δήμου Αθηναίων για τη διεύ¬ 
ρυνση της Λεωφ. Αθηνών στο τμήμα αυτής από την οδό Κων/ 
πόλεως μέχρι την οδό Σπύρου Πάτση. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

' Εχοντας υπόψη: 

1) Τις διατάξεις τουν.δ. 17.7.1923 «Περί σχεδίων πόλεων, κωμών 
κλπ.» (ΦΕΚ 228Α/28). 

2. Τις διατάξεις του ν.δ/τος 797/71 «Περί αναγκαστικών απαλλο¬ 
τριώσεων» (ΦΕΚ 1Α/71) 

3. Την εξουσιοδοτική απόφαση του Υπουργού ΠΕΧΩΔΕ ΕΔ2α/01/ 


159/Φ.2.2.1/16.12.1986'τ.Β’. 

4. Τον πίνακα παρακατάθεσης της αποζημιώσης με ημερομηνία 

27.1.1989 που καθορίστηκε με την απόφαση 13406/1.12.87 για 
ακίνητο που ρυμοτομήθηκε εν μέρει με το εγκριμένο ρυμοτομικό σχέδιο 
του Δήμου Αθηναίων για τη διεύρυνση της Λεωφ. Αθηνών στο τμήμα 
αυτής από την οδό Κων/πόλεως μέχρι την οδό Σπύρου πάτση σύμφωνα 
με τις ενδείξεις της πράξης αναλογισμού 471/71. 

5. Τις διατάξεις του Π.Δ. 69/88 ΦΕΚ 28/16.2.88 τ.Α’ «Οργανι¬ 
σμός Γ.Γ.Δ.Ε.», Ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στο πα¬ 
ραπάνω ακίνητο που έχει ρυμοτομηθεί, όπως σημειώνεται στα στοιχεία 
προδικασίας ότι η αποζημίωση για το ακίνητο αυτό έχει κατατεθεί στο 
Ταμείο παρακαταθηκών και Δανείων, με την έκδοση του γραμματίου 
παρακαταθήκης για συνολικό ποσό 237.400 δρχ. 

Η παρακατάθεση της αποζημίωσης, έγινε υπέρ του προσώπου που 
αναγράφεται παρακάτω και θα καταβληθεί μόνο στα πρόσώπα που θα 
αναγνωριστούν δικαιούχοι. 

Αργυρώς Παν. Παπανδρέου (237.400 δρχ.) 

Αθήνα, 8 Μαρτίου 1989 

Με εντολή Υπουργού 
Ο Διευθυντής Δ12 
ΚΩΝ. ΔΕΣΥΠΡΗΣ 

-♦- 

Αρίθ. Δ12δ/οικ/30853 (7) 

Παρακατάθεση αποζημίωσης ακινήτων που έχουν ρυμοτομηθεί με το 

εγκεκριμένο ρυμοτομικό σχέδιο του Δήμου Πειραιά για τη διεύρυνση 

της Λεωφ. Θηβών από την οδό Ρετσίνα μέχρι την οδό Αγίων Αναρ¬ 
γύρων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

’ Εχοντας υπόψη: 

1) Τις διατάξεις του ν.δ. 17.7.1923 «Περί σχεδίων πόλεων, κωμών 
κλπ.» (ΦΕΚ 228Α/28). 

2. Τις διατάξεις του ν.δ/τος 797/71 «Περί αναγκαστικών απαλλο¬ 
τριώσεων» (ΦΕΚ 1Α/71) 

3. Την εξουσιοδοτική απόφαση του Υπουργού ΠΕΧΩΔΕ ΕΔ2α/01/ 
159/Φ. 2.2.1/16.12.1986 τ.Βλ 

4. Τον πίνακα παρακατάθεσης της αποζημιώσης με ημερομηνία 

13.1.1989 που καθορίστηκε με την απόφαση 98/30.6.86 του Μον. 
Πρωτοδικείου Πειραιά για ακίνητα που ρυμοτομήθηκαν με το εγκρι¬ 
μένο ρυμοτομικό σχέδιο του Δήμου Πειραιά για τη διεύρυνση της Λεωφ. 
Θηβών από την οδό Ρετσίνα μέχρι την οδό Αγίων Αναργύρων σύμφωνα 
με τις ενδείξεις της πράξης αναλογισμού 39/85 όπως διορθώθηκε με 
την 30/88.. 

5. Τις διατάξεις του Π.Δ. 69/88 ΦΕΚ 28/16.2.88 τ.Α' «Οργανι¬ 
σμός Γ.Γ.Δ.Ε.», Ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δαύείων, ύστερα απο τον συμψηφισμό δικαιωμάτων και υποχρεώσεων 
που προβλέπει το άρθρο 6 του ν. 5269/31 με την έκδοση του γραμμα¬ 
τίου παρακαταθήκης 124/22.2.89 για συνολικό ποσό 238.408 δρχ. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

1) Γεωργίου Δήμα, Νικήτα Δρακουλινάκη και 2) Κοντούλη Αριστο¬ 
μένη. 

Αθήνα, 8 Μαρτίου 1989 

Με εντολή Υπουργού 
Ο Διευθυντής Δ12 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




